Publication: Magyar Közlöny
Issue: MK-2001-43 (Year: 2001, Number: 43)
Era: 1990-2004
Section: dolgok védelmén túlmenően — a természetes és jogi személyek gazdasági életben való részvételhez fűződő érdekeinek széles körét részesíti védelemben. Az Alkotmánybíróság a 64/1993. (XII. 22.) AB határozatban megjegyezte,
Paragraph Index: 485

(5) Felhatalmazást kap a Kormány, hogy a (2)—(3) bekezdés végrehajtásának egyes kérdéseit rendeletben szabályozza.” Megállapítható, hogy az általános szabályokat tartalmazó Sztv2. a korábbi alapítású szövetkezetek esetében kizárja, hogy a jövőben üzletrészt bocsássanak ki, továbbá előírja számukra, hogy a már meglévő üzletrészeket öt éven belül vásárolják meg a tulajdonosoktól, és vonják be. Amennyiben valamely szövetkezet ennek a követelménynek nem tesz eleget, és gazdasági társasággá sem alakul át, öt év elteltével a jogszabály erejénél fogva jogutód nélkül megszűnik. Az Mgüt. az általános szabályokat tartalmazó Sztv2.-höz képest speciális rendelkezéseket megállapító törvénynek minősül azokat a szövetkezeteket érintően, amelyek árbevételének több, mint 50%-a mezőgazdasági tevékenységből származik. 1.2. Az Mgüt. a szövetkezeti üzletrészek megszüntetésével kapcsolatban a mezőgazdasági szövetkezetek számára az alábbi speciális feltételeket állapítja meg: — A mezőgazdasági szövetkezetek kötelesek a vagyonnevesítéskor megállapított névértéken megvásárolni az alanyi jogú kívülálló üzletrészesek üzletrészeit [2. § (1) bekezdés]. Ezzel szemben az Sztv2. a többi szövetkezet és üzletrészes megállapodására bízza a vételár megállapítását. — A mezőgazdasági szövetkezetek „közigazgatási eljárás” keretében kötelesek az üzletrészeket megvásárolni [2. § (5) bekezdés], amelyben a megyei földművelésügyi hivatal a szövetkezetek törvényes képviselőjeként jár el [3. § (1) bekezdés]. Ennek keretében a mezőgazdasági szövetkezet nevében a földművelésügyi hivatal köti meg a szerződést [4. § (3) bekezdés], és fizeti ki a szövetkezet által rendelkezésre bocsátott vételárat az üzletrész-tulajdonosnak [4. § (4) bekezdés]. Emellett a hivatal mint közigazgatási hatóság jár el az alanyi jogú kívülálló üzletrész-tulajdonosok igénybejelentései alapján indult eljárásokban. [3. § (2) bekezdés; 4. § (1) bekezdés] Az Sztv2. ezzel szemben a többi szövetkezet esetében nem rendelkezik a vétellel kapcsolatos eljárásról, ezért arra — a vételi kötelezettség kivételével — a Ptk. rendelkezései az irányadók. — A mezőgazdasági szövetkezetek esetében 2001. május 31-ig be kell fejezni a „közigazgatási eljárást”, és az üzletrészt — a jogosulti körtől függően — 2001., illetve

Source: https://magyarkozlony.hu/hivatalos-lapok/63a6486779bfa5c8125bbc2c7dafef09d13bd214/dokumentumok/f3e0beebfd86ad9435a490bbc2a68d9a23bcac54/letoltes